
Slovensko zažiarilo na medzinárodnom finále Škoda Challenge 2026, získalo päť pódiových umiestnení

› Slovenský tím získal v Krakove celkové 1. miesto v kategórii Best Team 
› Slovenskí zástupcovia vybojovali spolu päť pódiových umiestnení, vrátane víťazstva v kategórii Lakovač
› Medzinárodné finále Škoda Challenge 2026 sa zúčastnilo 225 odborníkov z 32 krajín 

Bratislava, 16. septembra 2026 – Slovenskí zástupcovia opäť potvrdili svoju vysokú odbornú úroveň na 15. ročníku medzinárodného finále Škoda Challenge. V Krakove, kde sa od 3. do 6. septembra uskutočnilo tohtoročné finále tejto prestížnej odbornej súťaže, sa slovenskému tímu podarilo dosiahnuť vynikajúci výsledok. Okrem celkového prvenstva v kategórii Best Team si zo súťaže odniesol aj štyri individuálne pódiové umiestnenia – jedno víťazstvo a tri druhé miesta.

Medzinárodné finále Škoda Challenge každoročne spája najlepších odborníkov z oblasti predaja a servisu v rámci siete autorizovaných partnerov značky Škoda. Účastníci sa do medzinárodného finále kvalifikujú na základe výsledkov národných kôl, pričom v Krakove následne súperia o najvyššie priečky vo svojich odborných kategóriách.
Tohtoročné finále privítalo celkovo 225 účastníkov z 32 krajín. Súťažilo sa v ôsmich kategóriách, ktoré pokrývajú kľúčové oblasti predaja, servisu aj elektromobility: Predajca, Vedúci predaja, Servisný poradca, Servisný technik, Vedúci náhradných dielov, Diagnostický technik, Lakovač a E-Mobility Expert. Slovenská výprava sa v rámci medzinárodnej konkurencie nestratila a domov si odniesla hneď päť významných ocenení. O najvýraznejší tímový úspech sa postarali slovenskí reprezentanti, ktorí získali 1. miesto v kategórii Best Team. V individuálnych kategóriách sa najvyššie presadil Branislav Zágora zo spoločnosti ALD MOBIL SL, s.r.o., ktorý zvíťazil v kategórii Lakovač.
Ďalšie tri pódiové umiestnenia si slovenskí reprezentanti odniesli za druhé miesto. Erik Horváth zo spoločnosti Porsche Inter Auto Slovakia, spol. s r.o. skončil na 2. mieste v kategórii Predajca, Michal Janko zo spoločnosti Moris Slovakia s.r.o. obsadil 2. miesto v kategórii Vedúci predaja a Peter Kvašňovský zo spoločnosti IMPA Bratislava, a.s. získal striebornú priečku v kategórii E-Mobility Expert.

Výsledky slovenských účastníkov tak potvrdili, že vysoká odbornosť pracovníkov autorizovanej siete Škoda na Slovensku dokáže konkurovať najlepším odborníkom z celého sveta. Škoda Challenge zároveň predstavuje dôležitú platformu na zvyšovanie odborných znalostí a praktických zručností pracovníkov predaja a servisu, ktoré sa následne premietajú aj do kvality starostlivosti o zákazníkov.
„Tohtoročné výsledky slovenského tímu sú skutočne výnimočné. Získať päť pódiových umiestnení vrátane celkového prvenstva v kategórii Best Team je skvelým potvrdením vysokej odbornosti ľudí, ktorí každý deň reprezentujú značku Škoda v predaji a servise pred slovenskými zákazníkmi. Veľmi ma teší, že naši zástupcovia opäť dokázali uspieť v silnej medzinárodnej konkurencii a potvrdzujú svoje úspechy z minulých ročníkov súťaže a ukázali, že slovenská sieť autorizovaných partnerov patrí medzi špičku. Všetkým súťažiacim ďakujem za skvelú reprezentáciu Slovenska a srdečne gratulujem k dosiahnutým výsledkom,“ hovorí Jan Procházka, konateľ spoločnosti Škoda Auto Slovensko.

Škoda Challenge patrí medzi významné odborné súťaže značky Škoda a jej cieľom je podporovať kontinuálne vzdelávanie, rozvoj odborných zručností a zdieľanie skúseností medzi pracovníkmi autorizovanej siete. Súťaž zároveň pomáha zvyšovať kvalitu zákazníckej skúsenosti - od prvého kontaktu pri kúpe vozidla až po jeho servis a dlhodobú starostlivosť.

Pre ďalšie informácie, prosím, kontaktujte:
Zuzana Kubíková, PR manager Škoda Auto Slovensko s.r.o.
M: +421 904 701 339
zuzana.kubikova2@skoda-auto.sk 

Škoda Auto
› sa v novom desaťročí úspešne riadi stratégiou „Next Level Škoda Strategy“;
› sa usiluje o to, aby sa do konca dekády zaradila medzi tri najpredávanejšie značky v Európe tým, že zákazníkom ponúka to najlepšie z oboch svetov prostredníctvom radu atraktívnych modelov s plne elektrickými, hybridnými a spaľovacími pohonnými jednotkami;
› efektívne využíva potenciál na dôležitých rastových trhoch ako je India a severná Afrika, Vietnam a región ASEAN;
› v súčasnosti zákazníkom ponúka 14 modelových radov osobných automobilov: Fabia, Scala, Octavia, Superb, Kamiq, Karoq, Kodiaq, Elroq, Enyaq, Epiq, Peaq, Slavia, Kylaq a Kushaq;
› v roku 2025 dodala zákazníkom po celom svete viac ako 1 040 000 vozidiel;
› je už viac ako 30 rokov súčasťou koncernu Volkswagen, jedného z globálne najúspešnejších výrobcov automobilov; 
› je súčasťou Brand Group CORE, organizačnej fúzie objemových značiek koncernu Volkswagen, ktorej cieľom je dosiahnutie spoločného rastu a významné zvýšenie celkovej efektivity všetkých piatich objemových značiek;
› samostatne vyvíja a vyrába komponenty ako batériové systémy pre platformu MEB, motory a prevodovky pre ďalšie značky koncernu Volkswagen;
› prevádzkuje tri výrobné závody v Českej republike, má výrobné kapacity v Číne, na Slovensku a v Indii, väčšinou prostredníctvom koncernových partnerstiev, ďalej taktiež na Ukrajine v spolupráci s lokálnym partnerom;
› celosvetovo zamestnáva viac než 40 000 ľudí a je aktívna na viac ako 100 trhoch.

